বড়দিনে কল্যাণী লেক পার্কে উপচে পড়া ভিড়, আনন্দে মাতল আট থেকে আশি

কল্যাণী: বড়দিনে (Christmas 2025) উৎসবের রঙে রাঙা কল্যাণী (Kalyani) লেক পার্ক (Lake Park)। বুধবার সকাল থেকেই কল্যাণী পুরসভা পরিচালিত লেক পার্কে উপচে পড়ে মানুষের ভিড়। বড়দিনের ছুটিকে কাজে লাগিয়ে পরিবার ও বন্ধুদের সঙ্গে বনভোজনে মেতেছেন বহু মানুষ। চারদিকে উৎসবের আবহ, হাসি-আনন্দে ভরপুর লেক পার্ক (District news)।

আরও পড়ুন: এবার নিখোঁজ BLO! কোথায়? কেন?

পার্কে বসানো বিভিন্ন বিনোদনের রাইডে চড়ে দারুণ খুশি ছোট ছোট শিশুরা। অভিভাবকদের হাত ধরে ছুটির আনন্দে মেতে উঠেছে তারা। রঙিন বেলুন, খেলনা আর আলোর সাজে শিশুদের উচ্ছ্বাস ছিল চোখে পড়ার মতো। একদিকে যেমন শিশুদের কোলাহল, অন্যদিকে তেমনই পরিবার-পরিজনদের আড্ডা—সব মিলিয়ে প্রাণবন্ত পরিবেশ।

খাওয়া-দাওয়া, ঘোরাঘুরি আর আনন্দে দিন কাটিয়েছেন দর্শনার্থীরা। সকাল থেকে সন্ধে পর্যন্ত মানুষের যাতায়াত লেগেই ছিল। বড়দিনে উৎসবমুখর এই চেহারায় কল্যাণী লেক পার্ক যেন আনন্দের কেন্দ্রবিন্দু হয়ে উঠেছিল। সব মিলিয়ে বড়দিনে জমজমাট ছবি ধরা পড়ল কল্যাণী জুড়ে।